Ο **Σεισμός του Χίντου Κους τον Δεκέμβριο του 2015** ήταν σεισμός 6.3 Ρίχτερ ο οποίος έπληξε τη Νότια Ασία, στις 25 Δεκεμβρίου του 2015. Μια γυναίκα σκοτώθηκε στο Πακιστάν. Τουλάχιστον 100 άνθρωποι τραυματίστηκαν στο Πακιστάν και το Αφγανιστάν. Επίσης, ο σεισμός ήταν έντονα αισθητός στο Τατζικιστάν και την Ινδία. Το επίκεντρο του σεισμού ήταν στην παραμεθόρια περιοχή Αφγανιστάν-Τατζικιστάν, σε βάθος 203.4 χλμ.

Παρασκήνιο
----------

Χάρτης που απεικονίζει τις περιφερειακές τεκτονικές πλάκες

| Περιφέρεια | Αριθμός
θανάτων | Αριθμός
τραυματισμών |
| --- | --- | --- |
| Πακιστάν Χιμπέρ Παχτούνχουα | 3 | 83 |
| Πακιστάν Γκιλγκίτ-Μπαλτιστάν | 1 | 5 |
| Αφγανιστάν Επαρχία Νανγκαράρ |  | 12 |
| **Συνολικά** | 4 | 100 |

Ένας σεισμός 7.3 Ρίχτερ έπληξε την ίδια περιοχή τον Οκτώβριο του 2015, σκοτώνοντας 398 άτομα και τραυματίζοντας 2.536 στο Πακιστάν και το Αφγανιστάν.

Η οροσειρά των Ιμαλαΐων ωθείται από την σύγκρουση των τεκτονικών πλακών, με αποτέλεσμα να καθιστάται επιρρεπής σε σεισμούς. Ένας σεισμός τον Απρίλιο του 2015, ο χειρότερος στο Νεπάλ στα τελευταία 80 χρόνια, σκότωσε 8.600 άτομα.

Ο τελευταίος μεγάλος σεισμός στην ίδια περιοχή με παρόμοιο μέγεθος (7.6 Ρίχτερ) συνέβη σχεδόν δέκα χρόνια πριν, τον Οκτώβριο του 2005, και είχε ως αποτέλεσμα των θάνατο 87.351 ανθρώπων, τον τραυματισμό 75.266 ατόμων, τον εκτοπισμό 2.8 εκατομμυρίων ατόμων και τον θάνατο 250.000 ζώων της φάρμας. Η αξιοσημείωτη διαφορά ανάμεσα σε αυτό το σεισμό και το σεισμό του 2005 είναι το βάθος της σεισμικής δραστηριότητας. Ο σεισμός του 2005 είχε βάθος 15 χιλιόμετρα ενώ αυτός ο σεισμός είχε βάθος 203.4 χιλιόμετρα, μειώνοντας τις επιπτώσεις στην επιφάνεια.

Σε πρόσφατες μελέτες, οι γεωλόγοι ισχυρίζονται ότι η υπερθέρμανση του πλανήτη είναι ένας από τους λόγους για την αυξημένη σεισμική δραστηριότητα. Σύμφωνα με αυτές τις μελέτες το λιώσιμο των πάγων και η άνοδος της στάθμης της θάλασσας διαταράζει την ισορροπία της πίεσης στις τεκτονικές πλάκες της Γης, προκαλώντας έτσι αύξηση της συχνότητας και της έντασης των σεισμών. Αυτό θα μπορούσε να είναι ένας από τους λόγους που τα Ιμαλάια είναι πιο επιρρεπή σε σεισμούς τα τελευταία χρόνια.

Δείτε επίσης
------------

* Σεισμός στο Νεπάλ τον Απρίλιο του 2015
* Κατάλογος των σεισμών το 2015
* Κατάλογος των σεισμών στο Πακιστάν
* Τεκτονική ώθηση

Παραπομπές
----------

1. ↑  «Strong 6.2 magnitude earthquake jolts parts of Pakistan, Afghanistan». *The Express Tribune*. 26 Δεκεμβρίου 2015.
2. ↑  «Earthquake in Pakistan kpk». Αρχειοθετήθηκε από το πρωτότυπο στις 11 Ιουλίου 2017. Ανακτήθηκε στις 6 Αυγούστου 2017.
3. ↑  «Quake rattles areas in Punjab, KPK, Azad Kashmir». *Samaa TV*.
4. ↑  «Dozens injured in Afghan quake». The Australian. December 26, 2015.. Ανακτήθηκε στις December 26, 2015.
5. ↑  The Associated Press. «6.2-Magnitude Earthquake Hits Northern Afghanistan and Pakistan». *NBC News*.
6. ↑  «Earthquake leaves 4 dead, more than 100 injured in Afghanistan and Pakistan». *Fox News*. 26 Δεκεμβρίου 2015. Αρχειοθετήθηκε από το πρωτότυπο στις 28 Δεκεμβρίου 2015. Ανακτήθηκε στις 6 Αυγούστου 2017.
7. ↑  «M7.5 – 45km N of `Alaqahdari-ye Kiran wa Munjan, Afghanistan». United States Geological Survey. 26 Δεκεμβρίου 2015.
8. ↑  «Live Updates». *ndma.gov.pk*. 5 Νοεμβρίου 2015. Αρχειοθετήθηκε από το πρωτότυπο στις 21 Νοεμβρίου 2015. Ανακτήθηκε στις 26 Δεκεμβρίου 2015.
9. ↑  «The Latest: UN Mobilizing to Aid Quake Victims». *The Associated Press*. ABC News. 26 Οκτωβρίου 2015. Αρχειοθετήθηκε από το πρωτότυπο στις 27 Οκτωβρίου 2015. Ανακτήθηκε στις 26 Δεκεμβρίου 2015.
10. ↑  Press Trust of India (23 Μαΐου 2015). «Nepal earthquake death toll reaches 8,635, over 300 missing». The Indian Express. Ανακτήθηκε στις 26 Δεκεμβρίου 2015.
11. ↑  «Afghanistan Struck by Powerful Earthquake». *The New York Times*. 26 October 2015.. Ανακτήθηκε στις 26 December 2015.
12. ↑  «Nepal earthquake could have been manmade disaster climate change brings». *Newsweek*.. Ανακτήθηκε στις 26 December 2015.